รัฐบาลไทย-ข่าวทำเนียบรัฐบาล-สธ.สำรวจสถานบริการสาธารณสุข จ.นครศรีธรรมราช ที่ได้รับผลกระทบจากน้ำท่วมฉับพลัน ขณะนี้เปิดให้บริการได้
วันพฤหัสบดีที่ 3 ธันวาคม 2563
สธ.สํารวจสถานบริการสาธารณสุข จ.นครศรีธรรมราช ที่ได้รับผลกระทบจากน้ําท่วมฉับพลัน ขณะนี้เปิดให้บริการได้
กระทรวงสาธารณสุข สั่งการให้สํานักงานสาธารณสุขจังหวัด และโรงพยาบาลทุกแห่ง จ.นครศรีธรรมราช       สํารวจ ประเมินความเสียหายสถานพยาบาล ปรับแผนไม่ให้กระทบบริการประชาชน ส่งเจ้าหน้าที่สาธารณสุข อสม. เยี่ยมบ้านดูแลผู้ที่ได้รับผลกระทบ พร้อมจัดหน่วยแพทย์เคลื่อนท
กระทรวงสาธารณสุข สั่งการให้สํานักงานสาธารณสุขจังหวัด และโรงพยาบาลทุกแห่ง จ.นครศรีธรรมราช สํารวจ ประเมินความเสียหายสถานพยาบาล ปรับแผนไม่ให้กระทบบริการประชาชน ส่งเจ้าหน้าที่สาธารณสุข อสม. เยี่ยมบ้านดูแลผู้ที่ได้รับผลกระทบ พร้อมจัดหน่วยแพทย์เคลื่อนที่ดูแลผู้ประสบภัย ขณะนี้สถานบริการสาธารณสุขเปิดบริการได้ตามปกติ
วันนี้ (3 ธันวาคม 2563 ) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ กรณีสถานการณ์น้ําท่วมฉับพลัน น้ําป่าไหลหลาก จากฝนตกหนักในช่วงวันที่ 25 พฤศจิกายน – 2 ธันวาคม 2563 ที่จังหวัดนครศรีธรรมราช ว่า วันนี้ได้รับรายงานจากนายแพทย์สาธารณสุขจังหวัดนครศรีธรรมราช มีสถานบริการสาธารณสุขที่ได้รับผลกระทบ จํานวน 45 แห่ง ได้แก่ สสจ. 1 แห่ง, สสอ. 2 แห่ง, รพ. 2 แห่ง และรพ.สต. 40 แห่ง ขณะนี้สถานการณ์ได้คลี่คลายลงแล้ว สถานบริการสาธารณสุขส่วนใหญ่เปิดให้บริการได้ตามปกติได้ และให้สํารวจประเมินความเสียหายสถานบริการที่ได้รับผลกระทบ สนับสนุนการซ่อมแซม ปรับปรุงอาคารสถานที่ที่ได้รับความเสียหาย และประสานกองสาธารณสุขฉุกเฉินหากต้องการการสนับสนุนจากส่วนกลาง
สําหรับโรงพยาบาลมหาราชนครศรีธรรมราช เมื่อวานนี้ได้รับผลกระทบ น้ําท่วมบริเวณหน้าห้องฉุกเฉินของรพ. วันนี้ระดับน้ําได้ลดลงแล้ว สามารถให้บริการได้ตามปกติ เหลือเพียงถนนหน้าโรงพยาบาลยังคงมีระดับน้ําสูงอยู่ โดยสํานักงานป้องกันและบรรเทาสาธารณภัยและหน่วยทหารได้สนับสนุนรถยกสูงมาให้บริการรับส่งผู้ป่วยและผู้มารับบริการ ส่วนบ้านพักเจ้าหน้าที่ในโรงพยาบาล ถูกน้ําท่วมชั้นหนึ่งทุกหลังได้รับความเสียหายเช่นกัน โดยทางโรงพยาบาลได้เปิดศูนย์พักพิง พร้อมจัดอาหารและน้ําดื่มดูแลเจ้าหน้าที่ ผู้ป่วยและญาติที่ไม่สามารถเดินทางกลับบ้าน จํานวน 30 คน
ส่วนโรงพยาบาลท่าศาลา เปิดให้บริการได้ตามปกติ ยังมีน้ําท่วมถนนโดยรอบพื้นที่ ทั้งในโรงพยาบาลและคลินิกโรคเรื้อรังชั้นล่าง ได้ย้ายจุดบริการ จัดรถยกสูงรับส่งผู้ป่วยถึงห้องฉุกเฉิน และตึกผู้ป่วยนอกชั้น 2 และโรงพยาบาลทุ่งสง ขณะนี้ระดับน้ําลดลงแล้ว มีความเสียหายหลายจุดในโรงพยาบาล อยู่ระหว่างการตรวจสอบความเสียหาย คาดจะสามารถเปิดให้บริการได้ในวันจันทร์ที่ 7 ธันวาคม 2563 นี้ ส่วนโรงพยาบาลทุ่งสงแห่งใหม่ไม่ได้รับผลกระทบ ให้บริการตามปกติ
นายแพทย์เกียรติภูมิกล่าวต่อว่า ได้สั่งการให้สํานักงานสาธารณสุขจังหวัด และโรงพยาบาลทุกแห่ง ส่งเจ้าหน้าที่สาธารณสุข ร่วมกับอาสาสมัครสาธารณสุขประจําหมู่บ้าน ออกเยี่ยมบ้านดูแลผู้ที่ได้รับผลกระทบ โดยเฉพาะผู้ป่วยโรคเรื้อรัง เด็กเล็ก หญิงตั้งครรภ์ โดยบูรณาการการทํางานกับหน่วยงานในพื้นที่ เตรียมพร้อมดูแลประชาชนหากมีเหตุการณ์น้ําท่วม น้ําหลากซ้ํา เพื่อป้องกันความเสียหายสถานพยาบาล ไม่กระทบบริการประชาชน จัดหน่วยแพทย์เคลื่อนที่ออกให้บริการดูแลประชาชนที่ประสบภัยจนกว่าสถานการณ์จะเข้าสู่ภาวะปกติ ได้จัดส่งยาและเวชภัณฑ์ให้พื้นที่ ได้แก่ ยาน้ํากัดเท้า 5,500 ชุด ยาชุดช่วยเหลือผู้ประสบภัย 500 ชุด ส่งหน่วยแพทย์เคลื่อนที่ให้บริการผู้ประสบภัยอําเภอพระพรหม มีผู้รับบริการจํานวน 185 คน ส่วนใหญ่เป็นโรคน้ํากัดเท้า เวียนศีรษะ ความดันโลหิตสูง และไข้หวัด ที่อําเภอขนอมและอําเภอเฉลิมพระเกียรติ พบผู้ประสบภัยมีภาวะเครียด 15 ราย
************************************** 3 ธันวาคม 2563
**********************************************